
I SKYRIUS 
BENDROSIOS NUOSTATOS

Šiaulių r. Kuršėnų meno mokykla (toliau – Mokykla) įsteigta 1966 m., nuo 2003 m. veikia kaip meno mokykla, vykdanti muzikos, dailės ir teatro ugdymo programas.
Mokyklos paskirtis – padėti mokiniams įgyti menines (muzikos, dailės, teatro srities) kompetencijas, ugdantis pagal formalųjį švietimą papildančio ugdymo (toliau – FŠPU) bei neformaliojo vaikų švietimo (toliau – NVS) programas. Ugdymo procesas organizuojamas pagal akredituotas ir Mokyklos direktoriaus įsakymais patvirtintas ugdymo programas.
2025–2026 m. m. mokykloje mokosi 483 mokiniai, dirba 50 darbuotojų. Pastaraisiais metais stebimas augantis mokinių skaičius, ypač dailės programose. Ugdymas vykdomas Kuršėnuose ir septyniose Šiaulių rajono vietovėse, taip užtikrinant meninio ugdymo prieinamumą visame rajone.
Mokykloje veikia įvairūs meno kolektyvai, ansambliai ir orkestrai. Mokiniai aktyviai dalyvauja regiono, šalies ir tarptautiniuose konkursuose, festivaliuose, parodose, garsindami mokyklą ir Šiaulių rajoną. Ugdymo procesas organizuojamas atsižvelgiant į mokinių individualius poreikius, bendrojo ugdymo mokyklų tvarkaraščius bei siekiant užtikrinti kokybišką, prieinamą ir šiuolaikišką meninį ugdymą.
Mokykla bendradarbiauja su rajono ir šalies kultūros bei švietimo įstaigomis, nuolat stiprina socialinę partnerystę ir plėtoja bendruomeninius ryšius.
Mokyklos strateginį planą parengė 2026 m. sausio 29 d. direktoriaus įsakymu  Nr. 6(1.3) ,,Dėl Šiaulių r. Kuršėnų meno mokyklos 2026–2029 metų strateginio plano kūrimo darbo grupės sudarymo“ sudaryta darbo grupė. 
Mokyklos 2026–2029 m. strateginis planas (toliau – strateginis planas) – mokyklos bendruomenės veiksmų ir sprendimų visuma, jis padeda Mokyklai įgyvendinti ilgalaikius tikslus, diegti naujoves ir stimuliuoti kaitą. Plane numatytos strateginės kryptys, jų įgyvendinimo priemonės, pamatuojami rezultatai. Planas parengtas remiantis Lietuvos Respublikos švietimo įstatymu, Lietuvos pažangos strategija „Lietuva 2030“, Neformaliojo vaikų švietimo koncepcija, Šiaulių rajono savivaldybės strateginiu veiklos planu 2026–2029 metams, Šiaulių rajono savivaldybės tarybos sprendimais bei Šiaulių rajono savivaldybės administracijos direktoriaus įsakymais, atsižvelgta į 2023–2025 metų Mokyklos strateginio plano įgyvendinimo rezultatus. 
Įgyvendinant strateginį planą bus telkiamos visos Mokyklos bendruomenės pastangos, bendradarbiaujama su Šiaulių rajono savivaldybės administracijos Švietimo ir sporto skyriumi, Šiaulių rajono ugdymo įstaigomis, šalies ir tarptautinėmis neformaliojo ugdymo įstaigomis ir organizacijomis.

II SKYRIUS
SSGG ANALIZĖ

STIPRYBĖS

· Aukšta pedagogų profesinė kvalifikacija ir nuolatinis kompetencijų tobulinimas.
· Palankus Mokyklos bendruomenės mikroklimatas, pagarbus ir bendradarbiavimu grįstas mokytojų ir mokinių santykis.
· Ugdymo individualizavimas, dėmesys mokinių individualiems gebėjimams ir pažangai.
· Platus FŠPU ir NVŠ programų pasirinkimas, įskaitant teatro ugdymo plėtrą rajono vietovėse.
· Augantis ugdytinių skaičius, ypač dailės programose.
· Aukšti mokinių ir meno kolektyvų pasiekimai tarptautiniuose ir respublikiniuose konkursuose.
· Aktyvus dalyvavimas koncertuose, festivaliuose, konkursuose, konferencijose, šventėse.
· Kryptingas Mokyklos įvaizdžio formavimas ir pasiekimų sklaida.
· Aktyvi savivalda (Mokyklos taryba, Mokytojų taryba, metodinės grupės).
· Komandinis vadovų darbas.
· Nuosekliai gerinama materialinė bazė, Savivaldybės finansinis palaikymas.
· Gera geografinė padėtis (Mokykla įsikūrusi rajono centre).
· Stiprūs ir plečiami ryšiai su socialiniais partneriais.
· Užtikrinti mokytojams  dirbto sąlygas rajono vietoves.
· Skleidžiama geroji pedagoginė patirtis.

SILPNYBĖS

· Nepakankamas mokinių aprūpinimas muzikos instrumentais groti namuose.
· Nepakankama kai kurių patalpų garso izoliacija.
· Maža, koncertams ne visai nepritaikyta salė ir ribotos poilsio erdvės.
· Nepakankamas dalies pedagogų įsitraukimas į projektinę veiklą ir iniciatyvų kūrimą.
· Nepakankama mokinių motyvacija dalyvauti muzikiniuose kolektyvuose.
· Nepakankamai sisteminga pamokos vadyba, ne visada pakankamas grįžtamasis ryšys.
· Ugdymo proceso įvairovės trūkumas netradicinėse  erdvėse.
· Sudėtingas pamokų tvarkaraščių derinimas dėl mokytojų darbo keliose vietovėse.
· Ne visi mokiniai ir jų tėvai aktyviai naudojasi elektroniniu dienynu.
· Ribotas koncertmeisterių skaičius.

GALIMYBĖS

· Mokinių mokymosi motyvacijos stiprinimas, atsižvelgiant į individualius skirtumus.
· Kryptingas darbas su itin gabiais mokiniais.
· Naujų ugdymo formų ir metodų diegimas.
· Mokyklos veiklos plėtra Šiaulių rajono bendrojo ugdymo mokyklose.
· Mokyklos koncertų salės rekonstrukcija ir vidaus bei išorės aplinkų modernizavimas.
· Naujų tradicijų kūrimas ir esamų puoselėjimas.
· Įvairesnių sudėčių ansamblių, orkestrų ir chorų kūrimas bei koncertinė veikla Lietuvoje ir užsienyje.
· Naujos bendradarbiavimo su tėvais formos.
· Rėmėjų ir projektinio finansavimo paieška.
· Mokytojų vadybinių ir projektinių kompetencijų stiprinimas.
· Kryptingas Mokyklos patrauklumo didinimas rajone.

GRĖSMĖS

· Didėjantis mokinių mokymosi krūvis bendrojo ugdymo mokyklose.
· Visos dienos mokyklos modelio plėtra, mažinanti galimybes lankyti meno mokyklą.
· Mokinių mokymosi motyvacijos silpnėjimas.
· Maža dalis mokinių pasirenka tęsti profesionalų meno mokymąsi.
· Pedagogų amžėjimas.
· Jaunų, aukštąjį muzikinį pedagoginį išsilavinimą turinčių specialistų trūkumas.
· Mokytojų darbas keliose darbovietėse ir didėjantys darbo krūviai.
· Specialiųjų ugdymosi poreikių mokinių skaičiaus augimas.
· Didėjanti teisės aktų ir administracinių reikalavimų kaita.
· Tėvų užimtumas ir mažėjantis dėmesys vaikų neformaliajam ugdymui.






III SKYRIUS
MOKYKLOS FILOSOFIJA, VIZIJA IR MISIJA

MOKYKLOS FILOSOFIJA

Mokykla savo veiklą grindžia nuostata, kad kiekvienas vaikas yra unikali asmenybė ir vertybė, turinti individualių gebėjimų ir kūrybinį potencialą. Profesionalūs pedagogai padeda mokiniams atpažinti ir kryptingai ugdyti jų meninius gebėjimus, sudarydami sąlygas kūrybinei saviraiškai ir asmeninei brandai. Tėvai yra aktyvūs ugdymo proceso partneriai, bendradarbiaujantys su Mokykla siekiant visapusiško vaikų ugdymo.

MOKYKLOS VIZIJA

Patraukli, moderni ir bendruomeniška meno mokykla, profesionalų muzikinį, dailės ir teatro ugdymą jungianti su visapusišku asmenybės ugdymu, ruošianti vaikus gyvenimui besikeičiančioje visuomenėje bei puoselėjanti humaniškąsias vertybes.
MENAS – mūsų kelias augti!

MOKYKLOS MISIJA

Teikti kokybišką muzikinį, dailės ir teatro ugdymą, atskleidžiant ir ugdant prigimtinius vaikų gebėjimus bei talentus, formuojant bendražmogiškosiomis vertybėmis grįstą, kūrybišką, atsakingą ir visapusišką išsilavinusią asmenybę.

MOKYKLOS VERTYBĖS

ATSAKINGUMAS
Atskaitingas, sąžiningas ir atsakingas požiūris į savo veiklą, gebėjimas priimti pagrįstus sprendimus bei konstruktyviai reaguoti į pokyčius.
PASITIKĖJIMAS
Tarpusavio pasitikėjimu grįsti santykiai, vienijantys bendruomenę bendram tikslui ir sėkmingai veiklai.
PAGARBA
Kiekvienas žmogus – vaikas ar suaugusysis – yra vertybė. Gerbiami kiekvieno jausmai, mintys, poreikiai, idėjos ir individualumas.
ESTETIŠKUMAS
Grožis ir menas – esminės kūrybiškos, kultūringos ir brandžios asmenybės ugdymo prielaidos.
BENDRADARBIAVIMAS
Veikimas drauge, dalijantis patirtimi, tariantis ir papildant vieniems kitus turimomis žiniomis bei gebėjimais.
ATVIRUMAS IR KŪRYBIŠKUMAS
Gebėjimas kurti naujas idėjas, mąstyti originaliai, rasti netradicinius sprendimus, nuolat tobulėti ir skatinti mokinių bei darbuotojų iniciatyvumą.
BENDRUOMENIŠKUMAS
Mokykloje puoselėjama bendruomenės dvasia, skatinama tarpusavio pagalba, solidarumas ir saugi, palaikanti aplinka.
TOLERANCIJA
Gerbiama įvairovė, skatinimas, supratingumas ir pagalba kiekvieno asmens unikalumui.


IV SKYRIUS
2026–2029 M. PRIORITETAI

I. UGDYMO KOKYBĖS IR MOKINIŲ PASIEKIMŲ STIPRINIMAS.
1. Strateginis tikslas. Užtikrinti aukštą, individualizuotą ir šiuolaikišką meninį ugdymą.
1.1. Uždaviniai:
1.1.1. Tobulinti FŠPU ir NVŠ programas bei ugdymo turinį, taikant šiuolaikinius meno ir pedagogikos principus, plėtojant integruotą ir tarpdisciplininį meninį ugdymą.
1.1.2. Stiprinti mokinių mokymosi motyvaciją, atsakomybę už asmeninę pažangą ir sudaryti sąlygas gabių mokinių ugdymui.
1.1.3. Organizuoti prasmingą, kūrybišką ir mokinių saviraišką bei meninę patirtį praturtinančią veiklą.
II. BENDRUOMENĖS STIPRINIMAS IR MOKYKLOS PATRAUKLUMO DIDINIMAS.
2. Strateginis tikslas. Stiprinti mokyklos bendruomenę ir didinti jos patrauklumą Šiaulių rajone.
2.1. Uždaviniai:
2.1.1. Plėtoti bendradarbiavimą su kultūros, švietimo ir socialinėmis institucijomis.
2.1.2. Skatinti tėvų ir bendruomenės įsitraukimą į mokyklos veiklą, puoselėti tradicijas ir inicijuoti naujas kultūrines bei edukacines veiklas.
2.1.3. Stiprinti mokyklos įvaizdį ir pasiekimų viešinimą bei ieškoti papildomų finansavimo šaltinių.
III. PERSONALO KOMPETENCIJŲ IR ORGANIZACINĖS KULTŪROS STIPRINIMAS.
3. Strateginis tikslas. Užtikrinti profesionalų, motyvuotą ir atsinaujinantį pedagogų kolektyvą.
3.1. Uždaviniai:
3.1.1. Sudaryti sąlygas pedagogų kvalifikacijos tobulinimui, profesiniam augimui ir projektinei veiklai.
3.1.2. Skatinti pedagogų iniciatyvumą, bendradarbiavimą ir lyderystę mokyklos bendruomenėje.
IV. MOKYKLOS APLINKOS IR INFRASTRUKTŪROS MODERNIZAVIMAS
4. Strateginis tikslas. Kurti saugią, estetišką ir šiuolaikinius ugdymo poreikius atitinkančią aplinką.
4.1. Uždavinys – modernizuoti Mokyklos aplinką, atnaujinant ugdymo priemones, gerinant patalpų funkcionalumą.

V SKYRIUS
 VEIKLOS PRIEMONIŲ PLANAS

I PRIORITETAS. UGDYMO KOKYBĖS IR MOKINIŲ PASIEKIMŲ STIPRINIMAS.
1.1. Strateginis tikslas. Užtikrinti aukštą, individualizuotą ir šiuolaikišką meninį ugdymą.

	
Eil. Nr.
	
Priemonės
	
Rezultato vertinimo rodikliai
	
Datos, terminai
	
Atsakingi

	1.1.1. Uždavinys. Tobulinti FŠPU ir NVŠ programas bei ugdymo turinį, taikant šiuolaikinius meno ir pedagogikos principus, plėtojant integruotą ir tarpdisciplininį meninį ugdymą.

	1.1.1.1.






	Atnaujinti ir pritaikyti šiuolaikiniams meno standartams visas FŠPU ir NVŠ ugdymo programas.
	 Mokykloje parengiamos ir įgyvendinamos naujos NVŠ ugdymo programos.
 Įgyvendinama nauja teatrinio ugdymo PGUP; sukuriamos antro pasirenkamo instrumento programos teatro ugdymo mokiniams (I–IV klasėms); parengiamos 2–3 naujos meno kolektyvų programos, atsižvelgiant į mokinių poreikius (PGUP).
 Kasmet parengiami teminiai teorinių pamokų (solfedžio, muzikos istorijos) planai, plėtojant integruotą ir tarpdisciplininį meninį ugdymą.
 Įgyvendinama nauja antro pasirenkamo instrumento (trimito) PRUP programa.
	
2026–2029  m.





	Direktoriaus pavaduotojas ugdymui,  mokytojai


	1.1.1.2.
	Parengti ir įgyvendinti 2 tarpdisciplininius renginius.
	 Suorganizuojami 2 integruoti meniniai renginiai. Juose užtikrinamas skirtingų meno sričių: dailės ir teatro, muzikos ir teatro, ar skirtingų instrumentų grupės ugdytinių dalyvavimas. Skatinamas skirtingų sričių (muzikos, dailės, teatro) ar muzikos instrumentų integravimas.
	2026–2029 m.
	Direktorius
Mokytojai

	1.1.1.3.
	Surengti PGUP programos ugdytinių solfedžio disciplinos viktoriną-konkursą Mokykloje ir rajono vietovėse.

	 Surengiama PGUP programos ugdytinių solfedžio disciplinos viktorina-konkursas Mokykloje ir rajono vietovėse. Patikrinamos ugdytinių kompetencijos, žinios, jų taikymas instrumento pamokose. Vaikai bendraus muzikiniais terminais, atliks teorinius testus. Viktorinos rezultatai parodys ugdymo spragas ir ugdytinių pažangą.
	2027 m.
	Teorinių disciplinų mokytojai

	1.1.2. Stiprinti mokinių mokymosi motyvaciją, atsakomybę už asmeninę pažangą ir sudaryti sąlygas gabių mokinių ugdymui.

	1.1.2.1.






	Skatinti Mokyklos gabius mokinius dalyvauti konkursuose, parodose, projektuose ir renginiuose, koncertuose.
	 100 % aukštus pasiekimus pasiekusių mokinių yra paskatinami.
 Prizinių vietų konkursuose skaičius kasmet didėja 10 %.
 Kasmet organizuojama ne mažiau kaip 1 laureatų apdovanojimo šventė.
	2026–2029 m.

	Mokyklos direktorius
Direktoriaus pavaduotoja ugdymui
Mokytojai

	1.1.2.2.
	Įdiegti sistemas -susitarimus individualios pažangos stebėsenai ir grįžtamajam ryšiui visose ugdymo programose.
	 Pažangos / lankomumo aptarimai vykdomi ne rečiau kaip 2 kartus per metus.
 Ne mažiau kaip 80% mokinių fiksuojama individuali mokymosi pažanga. 
 Ne mažiau kaip 70 % mokinių dalyvauja koncertuose, parodose, konkursuose ar kituose pasirodymuose.

	2026–2029 m.
	Direktorius
Mokytojai


	1.1.2.3.
	Nukreipti gabiuosius mokinius toliau tęsti mokymąsi, studijuoti muziką ir dailę kitose ugdymo įstaigose. 
	 Kasmet ne mažiau kaip 5 % absolventų tęsia mokymąsi meno srityje.
 Vyksta ne mažiau kaip 1–2 susitikimai su kitų ugdymo įstaigų atstovais per metus.
 100 % gabių mokinių gauna konsultacijas dėl tolimesnio ugdymosi galimybių.

	2026–2029 m.


	Direktorius
Direktoriaus pavaduotoja ugdymui Mokytojai

	1.1.2.4.
	Organizuoti edukacines išvykas puikiais ir labai gerais balais besimokantiems mokiniams.
	 Organizuojama ne mažiau kaip 1–2 edukacinės išvykos per metus.
 Išvykose dalyvauja ne mažiau kaip 80 % puikiais ir labai gerais balais besimokančių mokinių.
 Po išvykų vykdomas refleksijos aptarimas (ne mažiau kaip 1 kartą per metus).
	2026–2029 m.


	Direktorius
Mokytojai

	1.1.3. Organizuoti prasmingą, kūrybišką ir mokinių saviraišką bei meninę patirtį praturtinančią veiklą.

	1.1.3.1.
	Organizuoti ne mažiau kaip 10 koncertų ir kūrybinių projektų per metus.
	 Mokykla kasmet surengia arba dalyvauja ne mažiau kaip 10–15 koncertų / renginių.
 Ne mažiau kaip 70 % mokinių įtraukiami į kūrybines veiklas.
 Organizuota ne mažiau 1 išvykos į užsienio šalis kiekvienais mokslo metais (pagal galimybes).

	
2026–2029 m.
	Direktorius
Mokytojai

	1.1.3.2.

	Sudaryti sąlygas  ugdytinių kolektyvinio muzikavimo plėtrai  Mokykloje. 
	 Suburiami Mokykloje ir vietovėse 4 nauji meno kolektyvai.
 Į kolektyvinio muzikavimo kolektyvus įsitraukia ne mažiau kaip 10 % ugdytinių daugiau nei 2025–2026 mokslo metais.
 Kolektyvinio muzikavimo kolektyvai dalyvauja ne mažiau 15 koncertų, festivalių ir kt. renginių.
	
2026–2029 m.
	Direktorius
Mokytojai

	1.1.3.3.
	Parengti ir įgyvendinti vasaros stovyklos projektą ,,Mokomės gamtoje“.
	 Parengiamas  ir įgyvendinamas vasaros stovyklos projektas ,,Mokomės gamtoje“. Jame dalyvauja ne mažiau 3 mokytojai ir 30 ugdytinių. 
	2026 m.
	Direktorius
Mokytojai

	1.1.3.4.
	Siekti ugdymo proceso įvairovės rajono vietovėse, kuriose ugdomi  Mokyklos mokiniai.
	 Suorganizuojami 3 bendri renginiai su rajono vietovėmis, kuriuose dalyvauja ir silpnesnių gebėjimų mokinai.
 Suorganizuojama 15 bendrų renginių su vietovių, kuriose yra ugdomi Mokyklos mokiniai, bendruomenėmis, lopšeliais-darželiais, mokyklomis, bibliotekomis.
	2026–2028 m.

	Direktorius
Direktoriaus pavaduotoja ugdymui Mokytojai



II. BENDRUOMENĖS STIPRINIMAS IR MOKYKLOS PATRAUKLUMO DIDINIMAS.
2. Strateginis tikslas. Stiprinti mokyklos bendruomenę ir didinti jos patrauklumą Šiaulių rajone.

	EilNr.
	Priemonės
	Rezultato vertinimo rodikliai
	Datos, terminai
	Atsakingi

	2.2.1. Plėtoti bendradarbiavimą su kultūros, švietimo ir socialinėmis institucijomis.

	2.2.1.1.
	Organizuoti koncertus, parodas, projektus ir edukacines veiklas.
	 Organizuojama ne mažiau kaip 10–15 renginių tėvams per metus.
 Ne mažiau kaip 70–80 % tėvų dalyvauja mokyklos renginiuose.

	2026–2029
	Direktorius
Direktoriaus pavaduotojas ūkio reikalams

	2.2.1.2.
	Plėtoti bendradarbiavimą su užsienio ugdymo įstaigomis.
	 Įgyvendinamas ne mažiau kaip 1 tarptautinis projektas per metus.
 Organizuojamas ne mažiau kaip 1 bendras koncertas ar susitikimas su partneriais per metus.
 Tarptautinėse veiklose dalyvauja ne mažiau kaip 10–20 % mokinių.
 Vyksta pedagogų patirties mainai (ne mažiau kaip 1 veikla per metus).
	2026–2029
	Direktorius
Mokytojai


	2.2.1.3.
	Plėtoti bendradarbiavimą su šalies meno ir muzikos ugdymo įstaigomis.
	 Ne mažiau kaip 30–50 mokinių dalyvauja bendruose renginiuose per metus.
 Bendradarbiavimas vykdomas ne mažiau kaip su 3–5 partnerinėmis įstaigomis kasmet.
	2026–2029 m.
	Savivaldybė
Direktorius
Direktoriaus pavaduotojas ugdymui.

	2.2.2. Skatinti tėvų ir bendruomenės įsitraukimą į mokyklos veiklą, puoselėti tradicijas ir inicijuoti naujas kultūrines bei edukacines veiklas.

	2.2.2.1.
	Suorganizuoti Mokyklos 60-mečio jubiliejaus renginį.
	 Suorganizuotas 60-mečio jubiliejinis renginys (koncertas).
 Jubiliejiniame koncerte dalyvauja ne mažiau kaip 4 buvę absolventai.
 Renginiuose dalyvauja ne mažiau nei 100 bendruomenės narių.
 Surengta 1 jubiliejinė dailės darbų paroda.
	2026 m. 11 mėn.
	Direktorius
Direktoriaus pavaduotoja ugdymui Mokytojai

	2.2.2.2.
	Organizuoti Kalėdinių koncertų ciklą.
	 Suorganizuojami ne mažiau kaip 3–10 Kalėdinių koncertų per metus.
 Koncertuose dalyvauja daugiau nei 80 % mokinių tėvelių.
 Organizuojama bent 15 atvirų renginių tėvams Mokykloje ir rajono vietovėse.
	2026–2029 m.
	Direktorius
Direktoriaus pavaduotoja ugdymui Mokytojai

	2.2.2.3.
	Atlikti tėvų apklausą dėl ugdymo kokybės.
	 Atliekama ne mažiau 1 tėvų apklausa per metus dėl ugdymo kokybės. 
 Gaunama ne mažiau nei 70 % teigiamų įvertinimų.
	2026 m.
	Direktorius
Direktoriaus pavaduotoja ugdymui

	2.2.2.4.
	Organizuoti Mokyklos tradicinius renginius.
	 Kasmet organizuojama ne mažiau kaip 6–10 tradicinių renginių.
 Tęsiamas ne mažiau kaip 5–6 tradicinių festivalių organizavimas.
 Renginiuose dalyvauja ne mažiau kaip 200 dalyvių per metus.
	2026–2029 m.
	Direktorius
Direktoriaus pavaduotoja ugdymui Mokytojai

	2.2.3. Stiprinti mokyklos įvaizdį ir pasiekimų viešinimą bei ieškoti papildomų finansavimo šaltinių.

	2.2.3.1.
	Aktyvinti informacijos sklaidą apie Mokyklą.


	 Per metus paskelbiama ne mažiau kaip 20–30 informacinių pranešimų apie mokyklos veiklą.
 Parengiami reportažai apie pagrindinius mokyklos renginius (ne mažiau kaip 2 per metus).
 70 %  mokinių tėvų aktyviai naudojasi elektroninėmis informavimo priemonėmis.
 Sukurtas reprezentacinis filmas Mokyklos 60-mečiui.
	2026–2029 m.
	Direktorius
Direktoriaus pavaduotoja ugdymui Mokytojai

	2.2.3.2.
	Viešinti mokinių pasiekimus Mokyklos erdvėse.
	 Nuotraukų stendas atnaujinamas ne rečiau kaip 1 kartą per metus.
 Mokinių pasiekimai viešinami nuolat, atnaujinant ekspozicijas ne mažiau kaip 2 kartus per metus.
	2026–2029 m.
	Direktorius
Direktoriaus pavaduotoja ugdymui Mokytojai



III. PERSONALO KOMPETENCIJŲ IR ORGANIZACINĖS KULTŪROS STIPRINIMAS.
3. Strateginis tikslas. Užtikrinti profesionalų, motyvuotą ir atsinaujinantį pedagogų kolektyvą.

	Eil.
Nr.

	
Priemonės
	
Rezultato vertinimo rodikliai
	
Datos, terminai
	
Atsakingi

	3.3.1. Sudaryti sąlygas pedagogų kvalifikacijos tobulinimui, profesiniam augimui ir projektinei veiklai.

	3.3.1.1.
	Teikti metodinę ir dalykinę pagalbą rajono mokyklų dailės ir muzikos mokytojams.
	 Organizuojama ne mažiau kaip 3–5 bendri renginiai (seminarai, olimpiados, meistriškumo pamokos) per metus.
 80 % mokytojų dalyvauja Savivaldybės muzikos mokytojų metodinio būrelio veikloje. 
 Mokytojai parengia ne mažiau kaip 3–5 pranešimus arba atviras pamokas per metus.
 Įgyvendinamas ne mažiau kaip 1 bendras projektas per metus.
	2026–2029 




	Direktorius
Direktoriaus pavaduotoja
ugdymui


	3.3.1.2.
	Organizuoti Mokykloje apskrities ir respublikinius konkursus.
	 Kasmet organizuojami ne mažiau kaip 3 tradiciniai festivaliai.
 Kasmet organizuojami ne mažiau kaip 3 respublikiniai konkursai.
 Konkursuose ir festivaliuose dalyvauja ne mažiau kaip 50–70 % mokytojų.
 Konkursuose ir festivaliuose dalyvauja ne mažiau kaip 30–50 % mokinių.
	2026–2029 m.

	Direktorius
Direktoriaus pavaduotoja
Ugdymui
Mokytojai

	3.3.1.3.
	Vykdyti bendrus projektus, koncertus ir susitikimus su  Latvijos dailės mokyklomis.

	 Įgyvendinamas ne mažiau kaip 1 tarptautinis arba bendras projektas per metus.
 Organizuojamos ne mažiau kaip 1–2 išvykos per metus.
 Bendrose veiklose dalyvauja mokiniai ir mokytojai (ne mažiau kaip 20–30 dalyvių).
	2026–2029 m.


.
	Direktorius
Direktoriaus pavaduotoja
ugdymui

	3.3.1.4.
	Dalyvauti seminaruose, kursuose, konferencijose.
	 Ne mažiau kaip 90 % mokytojų dalyvauja kvalifikacijos tobulinimo renginiuose per metus.
 Parengiamos 100 % mokytojų metinės kvalifikacijos tobulinimo ataskaitos.
 Ne mažiau kaip 20–30 % mokytojų dalyvauja vertinimo komisijų veikloje.
	2026–2029 m.



	Direktorius
Direktoriaus pavaduotoja
Ugdymui
Mokytojai

	3.3.1.5.
	Sudaryti mokytojams
sąlygas įgyti aukštesnę
kvalifikaciją.
	 Ne mažiau kaip 6 mokytojai įgyja aukštesnę kvalifikacinę kategoriją per planavimo laikotarpį.
	2026–2029 m.



	Direktorius
Direktoriaus pavaduotoja
ugdymui

	3.3.1.6.
	Dalintis gerąja darbo patirtimi Mokykloje ir už jos ribų.
	 Per metus vedama ne mažiau kaip 4–7 atviros pamokos.
 Per metus stebimi ir įvertinami ne mažiau kaip 6 metodiniai darbai.
 Parengiami ir pristatomi ne mažiau kaip 5 metodiniai pranešimai ne mažiau kaip 2 konferencijose.
	2026–2029 m.



	Direktorius
Direktoriaus pavaduotoja
Ugdymui
Mokytojai

	3.3.1.7.
	Teikti pagalbą pradėjusiems dirbti mokytojams 

	 100 % naujai pradėjusių dirbti mokytojų dalyvauja mentorystės programoje.
 Kiekvienam naujam mokytojui paskiriamas mentorius.
 Organizuojama ne mažiau kaip 2–3 mentorystės susitikimai per metus kiekvienam naujam mokytojui.
	2026–2029 m.



	Direktorius
Direktoriaus pavaduotoja
Ugdymui
Mokytojai

	3.3.2. Skatinti pedagogų iniciatyvumą, bendradarbiavimą ir lyderystę mokyklos bendruomenėje.

	3.3.2.1.
	Organizuoti mokykloje darbuotojų, mokytojų jubiliejinių sukakčių sveikinimus.

	 Paminimos 100 % darbuotojų jubiliejinės sukaktys.
 Organizuojami ne mažiau kaip 1–2 bendruomeniniai renginiai per metus.
	2026–2029 m.
	Direktorius
Mokyklos taryba
Mokytojai

	3.3.2.2.
	Skatinti domėjimąsi kultūriniu gyvenimu, lavinant meninį skonį, mąstymo kultūrą. 

	 Organizuojamos ne mažiau kaip 2–3 edukacinės išvykos per metus.
 Mokykloje surengiamos ne mažiau kaip 2 profesionalių menininkų parodos per metus.
 Organizuojami ne mažiau kaip 3 koncertai, meistriškumo pamokos ar susitikimai per metus.
 Vykdoma ne mažiau kaip 1 gerosios patirties sklaidos veikla per metus.
	2026–2029 m.



	Dailės mokytojai
Direktorius
Mokytojai



IV. MOKYKLOS APLINKOS IR INFRASTRUKTŪROS MODERNIZAVIMAS
4.4. Strateginis tikslas. Kurti saugią, estetišką ir šiuolaikinius ugdymo poreikius atitinkančią aplinką.

	
Eil. Nr.
	
Priemonės
	
Rezultato vertinimo rodikliai
	
Datos, terminai
	
Atsakingi

	4.4.1. Uždavinys. Modernizuoti Mokyklos aplinką, atnaujinant ugdymo priemones, gerinant patalpų funkcionalumą

	4.4.1.1.
	Įsigyti kokybiškas ir modernias ugdymo priemones, instrumentus.
	 Kasmet įsigyjama ne mažiau kaip 5–10 ugdymo priemonių ar muzikos instrumentų.
 Atnaujinama ne mažiau kaip 10 % IKT ir ugdymo priemonių bazės per metus.
 Ne mažiau kaip 80 % mokytojų naudoja IKT ugdymo procese.
 Atnaujinama 10 senų kompiuterių dailės ugdymo programų vykdymui.
	2026–2029 m.



	Direktorius
Direktoriaus pavaduotoja ugdymui
Direktoriaus pavaduotojas ūkio reikalams

	4.4.1.2.
	Modernizuoti mokymosi bazę ir plėtoti skaitmeninių paslaugų naudojimą.
	 100 % mokytojų ir administracijos darbuotojų naudojasi skaitmeninėmis sistemomis.
 Ne mažiau kaip 70–80 % mokinių tėvų (globėjų) naudojasi elektroniniu dienynu.
 Užtikrintas nuolatinis interneto prieinamumas Mokykloje.
	2026–2029 m.

	Direktorius
Direktoriaus pavaduotoja ugdymui
Mokytojai

	4.4.1.3.
	Užtikrinti higienos normų laikymąsi ir saugią darbo aplinką.
	 100 % atitiktis higienos normų reikalavimams (patikrinimų duomenimis).
 Organizuojami ne mažiau kaip 1–2 darbuotojų saugos ir (ar) turizmo vadovų saugos mokymai per metus.
 Įsigyjamos būtinos priemonės higienos reikalavimams užtikrinti ne rečiau kaip 1 kartą per metus.
	2026–2029 m.

	Direktorius
Direktoriaus pavaduotoja ugdymui
Direktoriaus pavaduotojas ūkio reikalams

	4.4.1.4.
	Užtikrinti smurto ir patyčių prevencijos ir intervencijos vykdymą Mokykloje. 
	 Organizuojami ne mažiau kaip 2–3 prevenciniai renginiai per metus.
 100 % mokinių supažindinami su patyčių prevencijos taisyklėmis.
 Ne mažiau kaip 70 % mokinių teigiamai vertina mokyklos emocinę aplinką (apklausos duomenimis).
	2026–2029 m.

	Direktorius
Direktoriaus pavaduotoja ugdymui

	4.4.1.5.
	Atnaujinti Mokyklos poilsio erdves.
	 Nupirkta 10 sėdmaišių Mokyklos erdvėms.
	2026–2029 m.


	Direktorius
Direktoriaus pavaduotojas ūkio reikalams

	4.4.1.6.
	Plėsti ir prižiūrėti Mokyklos gėlynus.
	 Kasmet pasodinami ne mažiau kaip 4 dekoratyviniai medžiai (absolventų iniciatyva).
	2026–2029 m.



	Direktorius
Direktoriaus pavaduotojas ūkio reikalams



VI SKYRIUS
NUMATOMOS LĖŠOS

Mokyklos strateginio plano 2026–2029 m. įgyvendinimui bus naudojamos valstybės biudžeto lėšos, nacionalinių, rajono, projektų lėšos, Savivaldybės biudžeto asignavimai, įstaigos pajamų lėšos, rėmėjų ir socialinių partnerių parama.

VII SKYRIUS
STRATEGINIO PLANO ĮGYVENDINIMO PRIEŽIŪRA

2026–2029 metų strateginiam planui įgyvendinti bus rengiami metiniai veiklos planai. Kiekvieno mėnesio Mokyklos veiklos renginių planuose nurodomos konkrečios veiklos. Strateginio plano įgyvendinimo priežiūra bus vykdoma nuolat, o mokslo metų pabaigoje atliekamas įsivertinimas. Visi bendruomenės nariai turės galimybę stebėti ir vertinti, kaip įgyvendinami strateginiai tikslai ir uždaviniai, teikti pasiūlymus. Kiekvienas mokytojas ir bendruomenės narys pateiks savo įsivertinimą, kaip prisidėjo prie tikslų ir veiklų įgyvendinimo, koks yra konkretus jo indėlis. Mokyklos vadovų komanda analizuos įsivertinimo rezultatus, kartu su įsivertinimo grupe ir Mokyklos taryba aiškinsis priežastis, numatys priemones, koreguos ir koordinuos veiklas, kad numatyti tikslai ir uždaviniai būtų sėkmingai įgyvendinami. 

____________________

